Uppeldi og menntun - 16.02.2007 , Blaðsíða 170 170 HÁSKÓLAST IG IÐ Í L JÓS I HNATTVÆÐINGAR Tekin voru hálfopin viðtöl með það að markmiði að sjónarmið þátttakenda kæmu eins skýrt fram og kostur væri ( Flick , 2002 ) . Að auki var lögð áhersla á frásögn í við - tölunum ( Kvale , 1996 ) . Rannsóknin hófst í janúar og lauk í júlí 2006 . Þátttakendur voru nemendur í grunn - deild Kennaraháskóla Íslands sem hafa annað móðurmál en íslensku og höfðu dvalið á Íslandi skemur en 15 ár . Áætlaður fjöldi nemenda sem féllu undir þessa skilgrein - ingu í janúar 2006 voru u.þ.b. 40 nemendur , en úr vöndu var að ráða , þar sem ekki lágu fyrir upplýsingar hjá nemendaskrá um móðurmál nemenda eða uppruna þegar rannsóknin hófst , eingöngu um ríkisfang . Brugðið var á það ráð að leita að nemendum sem uppfylltu eftirtalin skilyrði í nemendalistum og með fyrirspurnum í tölvupósti til nemenda sem ætla mátti , einkum af nöfnum þeirra , að væru af erlendum uppruna . Að því leyti er um markmiðsúrtak að ræða . Af þeim 40 nemendum sem leitað var til svöruðu alls sextán nemendur og samþykktu að taka þátt í rannsókninni . Þar af voru sjö nemendur á leikskólabraut , sjö á grunnskólabraut , einn á þroskaþjálfabraut og einn á kennsluréttindabraut . Hálfopin viðtöl voru tekin við hvern þessara nemanda , 14 á íslensku , 2 á ensku . Einnig voru tekin hálfopin viðtöl við tvo forstöðumenn náms - brauta í grunndeild og tvo námsráðgjafa . Auk spurninga um grunnupplýsingar um nemendur snerust spurningar til nemenda um þá ákvörðun þeirra að hefja nám við KHÍ , móttöku og reynslu af náminu , samskipti við kennara og annað starfsfólk , svo og við samnemendur , um skólabrag og skólamenningu , og loks áform þeirra að námi loknu . Spurningar til forstöðumanna snerust um hvort námið á þeirri braut sem þeir stýrðu hefði tekið breytingum vegna fjölbreyttari nemendahóps , t.d. hvað varðaði kennsluhætti , námsmat og skipulag , hvaða þættir námsins veittust erlendu nemend - unum erfiðastir og hvort þjónusta sem stæði þeim til boða væri fullnægjandi . Þá voru forstöðumennirnir beðnir um að meta stöðu þessara nemenda , lýsa framtíðarsýn sinni á málefni þeirra og svara því hvort breytingar væru fyrirsjáanlegar á námsbrautinni vegna fjölbreyttari nemendahóps . Spurningar til námsráðgjafa snerust um reynslu af samskiptum við nemendur af erlendum uppruna , hvaða þættir í náminu reyndust nemendunum erfiðir og hvort þeir teldu að sú þjónusta sem stæði nemendum til boða væri fullnægjandi . Einnig voru námsráðgjafar beðnir um að lýsa framtíðarsýn sinni í þessum efnum og hvað mætti betur fara í starfi þeirra . Viðtölin voru öll afrituð og þemagreind ( Peräkylä , 2005 ; Silverman 2005 , 2006 ; Wolcott 2001 ) . Hér á eftir er fjallað um helstu þemu sem fram komu í viðtölunum . Reynsla og staða erlendra nemenda við KHÍ Þátttakendur í rannsókninni tala alls tólf móðurmál , þar af þrjú norðurlandamál . Alls hafa þeir færni í fimmtán tungumálum . Þátttakendur eru allir mjög sterkir og hæfir einstaklingar , sem m.a. kemur fram í fjölbreyttri fyrri reynslu þeirra af námi og störf - um , m.a. í listum , skólastarfi , leiðsögumennsku og tungumálakennslu , svo nokkuð sé nefnt . Margir þeirra , eða tíu af sextán , eiga að baki annað háskólanám á Íslandi og er - lendis . Þátttakendur eru allir konur og eiga allir íslenska maka nema tveir . Í heild má segja að í hópnum sé mikinn mannauð að finna og fjölbreytta sýn á menntun og störf .